LISÄTALOUSARVIOESITYS NRO 8 VUODEN 2014 YLEISEEN TALOUSARVIOON TULOTAULUKKO PÄÄLUOKITTAIN MENOTAULUKKO PÄÄLUOKITTAIN Pääluokka III – Komissio /* COM/2014/0722 final */





LISÄTALOUSARVIOESITYS NRO 8 VUODEN 2014 YLEISEEN TALOUSARVIOON TULOTAULUKKO PÄÄLUOKITTAIN MENOTAULUKKO PÄÄLUOKITTAIN Pääluokka III – Komissio Euroopan komissio ottaa huomioon – Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 A artiklan kanssa, – unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012[1] ja erityisesti sen 41 artiklan, – vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013[2] ja erityisesti sen 13 artiklan, – 20 päivänä marraskuuta 2013 hyväksytyn Euroopan unionin yleisen talousarvion varainhoitovuodeksi 2014[3], – 16 päivänä huhtikuuta 2014 hyväksytyn lisätalousarvion nro 1/2014[4], – 15 päivänä huhtikuuta 2014 hyväksytyn lisätalousarvioesityksen nro 2/2014[5], ja esittää budjettivallan käyttäjälle lisätalousarvioesityksen nro 8 vuoden 2014 talousarvioon. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-fi.htm). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLLYSLUETTELO 1. Johdanto.. 3 2. Ylijäämä 2013. 3 1. Johdanto Komission 15. huhtikuuta 2014 toimittaman lisätalousarvioesityksen (LTE) nro 2/2014 tarkoituksena oli ottaa talousarvioon ylijäämä, joka on peräisin varainhoitovuoden 2013 talousarvion toteuttamisesta[6]. Lisätalousarvioesityksen käsittely saatiin päätökseen neuvostossa 17. heinäkuuta 2014 ja Euroopan parlamentissa 22. lokakuuta 2014. Euroopan parlamentti teki kuitenkin lisätalousarvioesitykseen tarkistuksia, joita neuvosto ei hyväksynyt, joten koolle kutsuttiin sovittelukomitea Euroopan unionin toiminnasta tehdyn sopimuksen, jäljempänä ’SEUT-sopimus’, 314 artiklan 4 kohdan c alakohdan mukaisesti. Sovittelukomitea työskenteli 21 päivän ajan lokakuun 28. päivästä marraskuun 17. päivään 2014. Käytettävissä olevan ajan puitteissa ei kuitenkaan ollut mahdollista sovittaa yhteen Euroopan parlamentin ja neuvoston kantoja vuoden 2014 lisätalousarvioesityksistä nro 2–7 ja vuoden 2015 talousarviosta. Euroopan parlamentilla ja neuvostolla on erilaiset näkemykset lähinnä varainhoitovuoden 2014 jäljellä olevista maksutarpeista, sellaisina kuin ne on esitetty lisätalousarvioesityksessä nro 3/2014. Vaikka ylijäämän laskemisesta ja sen käsittelystä erillisessä lisätalousarviossa – varainhoitoasetuksen 18 artiklan mukaisesti – ei ollut erimielisyyttä, lisätalousarvioesitys nro 2 sisältyi lisätalousarvioesitysten pakettiin, josta sovittelukomitea neuvotteli. Sen vuoksi komissio esittää uudelleen SEUT-sopimuksen 314 artiklan 8 kohdan mukaisesti saman lisätalousarvion (lisätalousarvioesityksenä nro 8/2014), joka budjettivallan käyttäjän on tarkoitus hyväksyä osana pakettia, johon sisältyvät kaikki vielä hyväksymättä olevat vuoden 2014 lisätalousarviot. 2. Ylijäämä 2013 Tämän lisätalousarvioesityksen nro 8/2014 tarkoituksena on ottaa talousarvioon ylijäämä, joka on peräisin varainhoitovuoden 2013 talousarvion toteuttamisesta. 1. Varainhoitovuoden 2013 talousarvion toteuttamisesta jäi 1 005 406 925,37 euron suuruinen ylijäämä (jossa ei ole otettu huomioon Euroopan vapaakauppaliiton (EFTA) ja Euroopan talousalueen (ETA) maiden rahoitusosuuksia). Ylijäämä otetaan näin ollen tulona vuoden 2014 talousarvioon. Seuraavassa on erittely ylijäämän toteamisesta: 2013 || EFTA-ETA || Euroopan unioni || Yhteensä Varainhoitovuoden tulot || 293 208 636,00 || 149 210 450 357,56 || 149 503 658 993,56 Maksut varainhoitovuoden määrärahoista || –293 010 664,09 || –147 273 877 214,59 || –147 566 887 878,68 Varainhoitovuodelle n + 1 siirretyt maksumäärärahat || –4 220 213,94 || –1 325 132 086,83 || –1 329 352 300,77 Peruutettavat varainhoitovuodelta n – 1 siirretyt käyttämättä jääneet määrärahat || 465 452,28 || 33 282 462,39 || 33 747 914,67 Varainhoitovuodelta n – 1 varainhoitovuodelle n ja varainhoitovuodelta n varainhoitovuodelle n + 1 siirrettyjen käyttötarkoitukseensa sidottujen tulojen erotus || || 402 838 997,98 || 402 838 997,98 Valuuttakurssierot varainhoitovuonna || || –42 155 591,14 || –42 155 591,14 Vuoden 2013 talousarvion toteutuma || –3 556 789,75 || 1 005 406 925,37 || 1 001 850 135,62 2. Ylijäämän ottaminen talousarvioon pienentää vastaavasti jäsenvaltioiden yhteistä osuutta EU:n talousarvion rahoittamisesta. 3. Seuraavassa taulukossa esitetään Euroopan unionin vuoden 2013 talousarvion toteutus (tulot ja menot kaikkien toimielinten osalta): (miljoonaa euroa) Toteutus 2013 Toteutuneet tulot yhteensä || 771 Toteutuneet tulot (saatujen ja talousarvioon otettujen tulojen erotus), josta: || — || Osasto 1 (omat varat) || –226 — || Osasto 3 (käytettävissä olevat ylijäämät) || –360 — || Osasto 7 (viivästyskorot ja sakot) || 1 331 — || Muut osastot || 26 Toteutuneet menot yhteensä || 276 Toteutuneet menot, josta: || — || Vuoden 2013 talousarviossa vahvistetut, käyttämättä jääneet määrärahat: komissio || 107 — || Vuodelta 2012 siirretyt, käyttämättä jääneet määrärahat: komissio || 54 — || Käyttämättömät varat vuonna 2013 || 1 — || Vuoden 2013 talousarviossa vahvistetut sekä vuodelta 2012 siirretyt käyttämättä jääneet määrärahat: otsake 5 ”hallinto” (muut toimielimet) || 114 Valuuttakurssierot yhteensä || –42 Toteutus 2013 yhteensä || 1 005 [1] EUVL L 298, 26.10.2012, s. 1. [2] EUVL L 347, 20.12.2013, s. 884. [3] EUVL L 51, 20.2.2014, s. 1. [4] EUVL L 204, 11.7.2014, s.1. [5] KOM(2014) 234, 15.4.2014. [6] KOM(2014) 234, 15.4.2014.